Mutawatir Qirats Of Quran
ان کا مدار شہاب الدین زہری پر ہے۔ غامدی صاحب اپنی کتاب میزان میں لکھتے ہیں: صحاح میں یہ (روایات) اصلاً ابن شہاب زہری کی وساطت سے آئی ہیں ۔ ائمۂ رجال اِنھیں تدلیس اورادراج کا مرتکب تو قرار دیتے ہی ہیں ، اِس کے ساتھ اگر اِن کے وہ خصائص بھی پیش نظر رہیں جو امام لیث بن سعد نے امام مالک کے نام اپنے ایک خط میں بیان فرمائے ہیں تو اِن کی کوئی روایت بھی اِس طرح کے اہم معاملات میں قابل قبول نہیں ہو سکتی۔ وہ لکھتے ہیں: وکان یکون من ابن شھاب اختلاف کثیر إذا لقیناہ ، و إذا کاتبہ بعضنا فربما کتب في الشيء الواحد علی فضل رأیہ وعلمہ بثلاثۃ أنواع ینقض بعضھا بعضًا، ولا یشعر بالذي مضی من رأیہ في ذلک الأمر. فھو الذي یدعوني إلی ترک ما أنکرت ترکي إیاہ.(تاریخ یحییٰ بن معین، الدوری ۴/ ۱۰۹) ’’اور ہم لوگ جب ابن شہاب سے ملتے تھے تو بہت سے تضادات سامنے آتے اور ہم میں سے کوئی جب اُن سے لکھ کر دریافت کرتا تو علم و عقل میں فضیلت کے باوجود ایک ہی چیز کے متعلق اُن کا جواب تین طرح کا ہوا کرتا تھا جن میں سے ہر ایک دوسرے کا نقیض ہوتا اور اُنھیں اِس بات کا احساس ہی نہیں ہوتا تھا کہ وہ اِس سے پہلے اِس معاملے میں کیا کہہ چکے ہیں۔میں نے ایسی ہی چیزوں کی وجہ سے اُنھیں چھوڑا تھا ، جسے تم نے پسند نہیں کیا۔‘‘